בראדלי סטרן מ-MuuMuse כתב כי זהו השיר האהוב עליו באלבום, וציין לחיוב את הפזמון. רוברט קופסי מ-"Digital Spy" העניק לרצועה שלושה כוכבים מתוך חמישה, וכתב כי דיאמנדיס היא האדם הדומיננטי במערכת יחסים המתוארת בשיר. עם זאת, בן יואיט מ-"NME" התאכזב מהשיר, והרגיש שההפקה שלו דלה ופשוטה מדי. הוא הוסיף והביע ביקורת כלפי השורות "Women and men we are the same / But love will always be a game" ("נשים וגברים אנחנו אותו הדבר / אבל אהבה תמיד תהיה משחק") על כך שנשמעות כמו קטע מתוך ספר להעצמה עצמית. ב-2012 הייתה הרצועה מועמדת הייתה לפרס המוזיקה של Popjustice, אם כי הפסידה ל-"Jealousy" של ויל יאנג.
וידאו קליפ.
את הקליפ הנלווה לשיר ביים קספר בלסלב, והוא יצא לאור ב-30 במאי 2012, כחלק השישי בסדרת הקליפים בת אחד עשר החלקים שלה, "The Archetypes". הקליפ כולו צולם לרקע גוון כחול, באחוזה ריקה, ככל הנראה באותו מקום בו צולם הקליפ ל-"Primadonna". בראדלי סטרן מ-MuMuse הצהיר שהקליפ "מדהים לחלוטין", על אף הקונספט הפשטני שלו. הוא שיבח את הופעת עריסתו של ניוטון בקליפ, והרגיש שהוא מייצג את מילות השיר "you can't have peace without a war" ("אתה לא יכול לקבל שלום בלי מלחמה") בכך שהדגים את הרעיון ש-"לכל פעולה, יש תגובה הפוכה שווה". ג'וש ווב מ-WhatCulture כתב כי מעניין לראות דיאמנדיס "מאופקת" בקליפ, והצהיר שהוויזואליה שלו "מאוד אסתטית".
קרדיטים.
שיר.
הקרדיטים שלהלן לקוחים מהערות האלבום של "Electra Heart".
וידאו קליפ.
הקרדיטים שלהלן לקוחים מאתר האינטרנט של קספר בלסלב.
שמעון סויסה (ראש מועצה)
שמעון סויסה (נולד ב-29 ביוני 1963) הוא ראש המועצה המקומית חצור הגלילית.
ביוגרפיה.
שמעון סויסה נולד, גדל והתחנך בחצור הגלילית. שירת בצנחנים בגדוד 890 ולחם במלחמת לבנון הראשונה. בעל תואר ראשון בחינוך, שימש כמורה וכמחנך וכמנהל תיכון אורט ביישוב. שימש כמנהל המתנ"ס בחצור הגלילית.
סויסה נבחר לתפקיד ראש מועצת חצור הגלילית בשנת 2008 מטעם הליכוד. בבחירות הבאות רץ מטעם רשימה עצמאית.
בתקופת כהונתו גדלה אוכלוסיית היישוב מ-8,600 ל-11,000 תושבים, והוקמו שכונות במערב היישוב.
חיים אישיים.
סויסה נשוי ואב לשלושה.
יורדן טזה
יורדן טזה (בהולנדית: Jordan Teze; נולד ב-30 בספטמבר 1999 בחרונינגן שבהולנד) הוא כדורגלן הולנדי המשחק בעמדת הבלם בקבוצת פ.ס.וו. איינדהובן מליגת העל ההולנדית.
קריירת מועדונים.
טזה גדל במחלקת הנוער של פ.ס.וו. איינדהובן מליגת העל ההולנדית. ב-25 באוגוסט 2018 ערך את הופעת הבכורה שלו בקבוצה הבוגרת של המועדון, בניצחון 2-1 על זוולה במסגרת הליגה.
טיירל מלסיה
טיירל מלסיה (בהולנדית: Tyrell Malacia; נולד ב-17 באוגוסט 1999 ברוטרדם שבהולנד) הוא כדורגלן הולנדי המשחק בעמדת המגן השמאלי בקבוצת מנצ'סטר יונייטד מהפרמייר ליג האנגלית ובנבחרת הולנד.
קריירת מועדונים.
מלסיה גדל במחלקת הנוער של פיינורד מליגת העל ההולנדית. ב-6 בדצמבר 2017 ערך את הופעת הבכורה שלו בקבוצה הבוגרת של המועדון, בניצחון 1–2 על נאפולי במסגרת שלב הבתים של ליגת האלופות לעונת 2017/2018. ב-13 בדצמבר ערך את הופעת הבכורה שלו בליגה, בתיקו 1-1 נגד הירנפיין.
ב-5 ביולי 2022 חתם במנצ'סטר יונייטד מהפרמייר ליג האנגלית לארבע עונות, עם אופציה לעונה נוספת.
קריירה בינלאומית.
מלסיה היה חלק מהסגל המוקדם של נבחרת קוראסאו לטורניר גביע הזהב 2021.
ב-4 בספטמבר 2021 ערך מלסיה את הופעת הבכורה שלו בנבחרת הולנד, בניצחון 0–4 על נבחרת מונטנגרו במסגרת מוקדמות מונדיאל 2022.
הרפובליקה העממית של לוהנסק
האחים סופר מריו 3
האחים סופר מריו 3 (באנגלית: Super Mario Bros. 3) הוא משחק פלטפורמה שפותח ופורסם על ידי חברת נינטנדו היפנית עבור קונסולת משחקי הווידאו NES של נינטנדו. המשחק יצצא לשווקים ביפן ב-23 באוקטובר 1988, באמריקה הצפונית ב-12 בפברואר 1990 ובאירופה ב-29 באוגוסט 1991. המשחק פותח על ידי Nintendo Entertainment Analysis and Development, בראשות שיגרו מיאמוטו וטאקאשי טאזוקה.
במשחק ניתן לשחק במריו או בלואיג'י. מטרת המשחק היא להציל את הנסיכה טודסטול (שבשנים הבאות תיקרא "הנסיכה פיץ'") וכמו גם את השליטים של שבע ממלכות שונות מהנבל של המשחק באוזר. בדומה למשחקים הקודמים בזיכיון של מריו, ניתן להביס את האויבים אם קופצים עליהם או אם משתמשים בפריטים שונים המעניקים לשחקן כוחות קסם. במשחק זה ניתנו לשחקן לראשונה יכולות חדשות שלא היו קיימים במשחקים הקודמים כמו היכולת לרחף וכיכולת להחליק במורדות. המשחק הציג גם אלמנטים חדשים רבים שיהפכו בעתיד להיות בולטים במשחקי זיכיון סופר מריו, כגון ילדיו של באזור (הקופלינגים) ומפת עולם למעבר בין שלבים.
זהו המשחק השלישי הנמכר ביותר מבין המשחקים שפותחו עבור קונסלת ה-NES כאשר לאורך השנים נמכרו מעל ל-17 מיליון עותקים של המשחק ברחבי העולם. המשחק גם שימש השראה להפקה של סדרת הטלוויזיה המונפשת "The Adventures of Super Mario Bros. 3" שהופקה על ידי DiC Entertainment.
עלילה.
עולם הפטריות, בו מתרחשת עלילת המשחק, נכבשת על ידי הקופאלינגים אשר הם שבעת ילדיו של באוזר. הקופאלינגים כובשים כל אחת משבע הממלכות לאחר שהם מצליחים לגנוב את השרביט הקסומה של כל אחד מהשליטים של אותן הממלכות ומשתמשים בשרביטים על מנת להפוך את השליטים לחיות. הנסיכה טודסטול שולחת את מריו ולואיג'י לכל שבעת הממלכות על מנת שהם יצליחו להשיב את השרביטים הגנובים ולהחזיר את השלטון לשליטים של אותן הממלכות.
לאחר שמריו ולואיג'י מצילים את כל שבעת השליטים הם מגלים שבינתיים באוזר חטף גם את הנסיכה טודסטול וכלא אותה בתוך הטירה שלו. בעקבות כך האחים נוסעים לטירה שלו וצריכים להביס את באוזר בקרב. המשחק מסתיים כאשר משחררים את הנסיכה טודסטול מהטירה.
מארק פלקן
מארק פלקן (בהולנדית: Mark Flekken; נולד ב-13 ביוני 1993 בקרקראדה שבהולנד) הוא כדורגלן הולנדי המשחק בעמדת השוער בקבוצת פרייבורג מהבונדסליגה ובנבחרת הולנד.
קריירת מועדונים.
פלקן גדל במחלקות הנוער של WDZ, רודה ואלמניה אאכן. הוא שיחק בקבוצות הבוגרות של אלמניה אאכן, גרויטר פירט ודיסבורג.
ב-14 במאי 2018 חתם בפרייבורג מהבונדסליגה.
קריירה בינלאומית.
ב-26 במרץ 2022 ערך פלקן את הופעת הבכורה שלו בנבחרת הולנד, בניצחון 4-2 על נבחרת דנמרק במשחק ידידות.
עונת 2022/2023 בליגה הלאומית
עונת 2022/2023 בליגה הלאומית היא העונה ה-24 של הליגה הלאומית כליגה השנייה בחשיבותה בכדורגל בישראל.
לקראת עונה זו יצטרפו לליגה הלאומית, מכבי פתח תקווה והפועל נוף הגליל שירדו מליגת העל, ועירוני טבריה ומכבי יפו, אשר עלו מליגה א'.
קבוצות.
להלן הקבוצות שמשתתפות בליגה הלאומית בעונת 2022/2023:
טבלת הליגה.
משחק המבחן ללאומית.
בסיום העונה יערך משחק מבחן לליגה הלאומית בין הקבוצה שתסיים במקום ה-14 לבין המנצחת בגמר פלייאוף העלייה בליגה א'.
תיירות איוואסקה
תיירות איוואסקה היא תופעה אנתרופולוגית – תרבותית וחברתית. סוג של תיירות פוסטמודרנית לאתרים ברחבי מערב אמזוניה, שמערבת מאפיינים של תיירות מרפא, עליה לרגל, תיירות דתית או רוחנית והרפתקנות. זוהי תופעה תיירותית שהתפתחה בסוף המאה העשרים, בה תיירים מרחבי העולם ובעיקר מהעולם המערבי, שאינם ילידים מהאזור ("אינדיאנים" או מסטיסים), רוכשים טיולים "הכל כלול" ליערות הגשם (בעיקר הפרואניים) כדי להשתתף בטקסים, שמנהלים שמאנים. זאת, לצורך התנסות בשתיית מרתח ההזיה – איוואסקה – סם הלוצינוגני משנה תודעה, שנודע בסגולותיו התרפויטיות המגוונות. זוהי תופעה עם מגוון סכנות בצידה.
תיירות זו מושכת אנשים שלא חוששים משיטות טיפול מסורתיות בכדי למצוא מזור למחלות פיזיות והפרעות פסיכולוגיות.
זוהי תופעה המשקפת את הירידה בדבקות בדת מאורגנת בחברה המודרנית מצד אחד ואת העניין הגובר ב"רוחניות חלופיות" מצד שני. זוהי מעין "עלייה לרגל חילונית מודרנית". המוטיבציה העיקרית של התיירים היא לחוות חוויה רוחנית או טרנספורמטיבית, כזו שלא קשורה לדת ספציפית ואינה מכוונת לאתר מקודש מסוים. המטרה היא לחוות שינוי ושלווה פנימית באמצעות שינוי התודעה של הפרט. זוהי גם תופעה נאו-קולוניאלית הממוקמת בהקשר הרחב יותר של גלובליזציה כלכלית ותרבותית – של ו.
את המונח "תיירות איוואסקה" אפשר למצוא בספרות החל משנות ה-90. אף על פי שתיירות איוואסקה מתקיימת במדינות שונות כמו קולומביה, אקוודור, בוליביה וברזיל, פרו ובמיוחד איקיטוס מושכות את רובה.
איוואסקה.
האיוואסקה הוא מרתח אנתאוגני, פסיכואקטיבי, המכיל גפן של איוואסקה – בשילוב עם עלי צ'קרונה - בדרך כלל. השילוב בין הצמחים הוא סינרגטי ומאפשר מצב הזייתי מתמשך. המשקה נמצא בשימוש מימי קדם בקרב עשרות תרבויות ילידיות והן תרבויות של מסטיסים (בני תערובת) ברחבי האמזונס העליון בטקסים שמאניים, לצורכי פולחן, אבחון וריפוי. עבורם, השימוש באיוואסקה נוגע בכל היבטי החיים.
המשקה מעורר תגובות גופניות (הקאות, שלשולים, עליה בדופק ובלחץ דם), ותגובות תודעתיות שונות, שכוללות חזיונות בהירים, עם עלילה עשירה ומורכבת, הזיות תחושתיות, כולל תובנות אישיות, רעיונות אינטלקטואליים, תגובות רגשיות וחוויות רוחניות ומיסטיות עמוקות. הרקע והתרבות של האדם המשתמש קובעת את התכנים של החוויה הפסיכדלית, המשתתפים מודעים לכך שהחזיונות נגרמים מהמשקה, והם בדרך כלל נעלמים כאשר העיניים פקוחות או כאשר תשומת הלב מופנית לרמזים חיצוניים. כך שהיכולת של הפרט לקיים אינטראקציה עם סביבתו נשמרת באופן משמעותי. בשימוש תכוף ולאורך שנים ההזיות מצטמצמות או אף נעלמות.